Diari Oficial de la Generalitat Valenciana


Sumari del DOGV 3263, del 12-06-1998 (1998/4426)

Rotlle d'apel·lació número 400/1997.
------------------------------------

### Dades del document

Número de DOGV
:   3263

Data del DOGV
:   12-06-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/4426


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 400/1997. [1998/Q4426]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 400/1997, que prové del judici verbal 428/1996, del Jutjat de Primera Instància número 18 de València, s'ha acordat notificar a l'apel·lat incomparegut en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
La Secció Novena de l'Audiència Provincial de València, sent-ne ponent la magistrada Eva Blázquez Valdivieso, ha vist aquest rotlle d'apel·lació número 400/1997, que prové de les actuacions de judici verbal civil, promogudes davant del Jutjat de Primera Instància número 18 de València, amb el número 428/1996, entre les parts; d'una, com a demandant apel·lant, el senyor Vicente Tester Benavides, i d'una altra, com a demandats apel·lats, el senyor Ángel Rodrigo Antón i el Consorcio de Compensación de Seguros, representat el primer pel procurador Roldán García, sobre reclamació de quantitat, en virtut del recurs d'apel·lació interposat pel demandant.
  
Decisió
  
1. Estimem el recurs d'apel·lació formulat per la representació processal del senyor Vicente Tester Benavides contra la sentència de data 28 d'octubre de 1996, dictada pel magistrat jutge del Jutjat de Primera Instància número 18 de València.
  
2. Revoquem la resolució esmentada, i en lloc seu, amb l'estimació parcial de la demanda interposada pel senyor Vicente Tester Benavides, condemnem els demandats, el senyor Ángel Rodrigo Antón i el Consorcio de Compensación de Seguros, perquè paguen conjuntament i solidàriament a l'actor, el senyor Tester, la quantitat resultant en execució de sentència com a conseqüència de la reparació dels danys produïts al seu vehicle Lada Niva (V-3628-ET) el dia de l'accident (1 d'agost de 1995), més els interessos legals d'aquesta quantitat.
  
Així mateix, es declara el dret de l'entitat Consorcio de Compensación de Seguros a l'aplicació de la franquícia de 70.000 pessetes sobre l'import que resulte d'aquests danys materials produïts al vehicle de l'actor.
  
3. Sense expressa imposició de les costes causades a no cap de les dues instàncies.
  
Notifiqueu aquesta resolució, que té caràcter de ferma, a les parts, i amb un certificat literal d'aquesta i l'ofici oportú, retorneu les actuacions originals al jutjat de procedència.»
  
I perquè valga de notificació a la incompareguda en aquesta alçada, el senyor Ángel Rodrigo Antón, i amb la fixació prèvia d'aquest edicte al tauler d'anuncis d'aquesta Secció i la publicació en el Diari Oficial de la Generalitat Valenciana, lliure i expedisc aquest edicte.